ট্রাম্প গত সপ্তাহে সিঙ্গাপুরে উত্তর কোরিয়ার নেতা কিম জং উনের সঙ্গে এক ঐতিহাসিক বৈঠকে মিলিত হয়েছিলেন। ওই বৈঠকের পর এক সংবাদ সম্মেলনে তিনি জানিয়েছিলেন, কোরীয় যুদ্ধে নিহত মার্কিন সৈন্যদের দেহাবশেষ ফেরত দিতে রাজি হয়েছেন কিম। মার্কিন সামরিক বাহিনীর তথ্যানুযায়ী, ১৯৫০-১৯৫৩ সালের কোরীয় যুদ্ধে যুক্তরাষ্ট্রের প্রায় সাত হাজার ৭০০ সেনা নিখোঁজ হয়েছিল। পেন্টাগনের তথ্যানুযায়ী, অতীতে উত্তর কোরিয়ার আধিকারিকরা ইঙ্গিত দিয়েছিলেন তাদের কাছে প্রায় ২০০ জন মার্কিন সেনার দেহাবশেষ আছে। ওই যুদ্ধে ৩৬ হাজার ৫০০ জন মার্কিন সেনা নিহত হয়েছিল।